** **MADONAS NOVADA PAŠVALDĪBA**

Reģistrācijas numurs 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 28. augustā Nr. 140**

(protokols Nr. 8, 20. p.)

**Par grozījumiem Madonas novada pašvaldības domes 24.01.2023. lēmumā Nr. 6 “Par Madonas novada pašvaldības iestāžu amata vienību sarakstu apstiprināšanu”**

1. Izteikts priekšlikums veikt grozījumus attiecībā uz Madonas novada Sociālā dienesta amatu vienību sarakstā esošo amata vienību “Zobārstniecības māsa” ar profesijas kodu 2221 46, amata vienību skaitu 0,6, stundas algas likmi 8,58 EUR, mēnešalgas fonds 855 EUR, palielinot atalgojumu. Sociālo un veselības jautājumu komitejā zobārste U.Medne informēja, ka ir problēmas atrast zobārstniecības māsu, jo atalgojums neatbilst esošajai tirgus situācijai. Izskanēja priekšlikums, ka adekvāts minimālais atalgojums būtu 12,85 EUR stundas likme, mēnešalgas fonds 1285 EUR. Zobārstniecības māsa tiktu pieņemta darbā ar šī gada 15. septembri. Sociālā dienesta budžetā zobārstniecībai ieplānotie līdzekļi 2025. gadam ir pietiekami, lai segtu atalgojuma palielinājumu.
2. Madonas novada Centrālās administrācijas Juridiskajā un personāla nodaļā tiek veiktas strukturālas izmaiņas, samazinot amata vienības “jurists” skaitu no 5 uz 4, un izveidojot amata vienību “nodaļas vadītāja vietnieks”.

Pamatojoties uz Pašvaldību likuma 10. panta pirmo daļu,ņemot vērā 19.08.2025. Finanšu un komitejas atzinumus, **atklāti balsojot: PAR – 17** (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Artūrs Grandāns, Dace Ozoliņa, Egils Bērziņš, Gunārs Ikaunieks, Guntis Klikučs, Janīna Grudule, Jānis Erels, Māris Justs, Māris Olte, Rūdolfs Medenis, Valda Kļaviņa, Zigfrīds Gora), **PRET – NAV, ATTURAS – NAV,** Madonas novada pašvaldības dome **NOLEMJ:**

1. Madonas novada Sociālā dienesta amata vienību sarakstā, kas apstiprināts ar Madonas novada pašvaldības domes 24.01.2023. lēmumu Nr. 6 (protokols Nr. 1, 6. p.) “Par Madonas novada pašvaldības iestāžu amata vienību sarakstu apstiprināšanu” ar grozījumiem, kuri izdarīti ar Madonas novada pašvaldības domes 27.12.2024. lēmumu Nr. 770 (15. pielikums), izdarīt šādus grozījumus:
   1. Ar 15.09.2025. Madonas novada Sociālā dienesta amata vienību sarakstā grozīt esošo amata vienību “Zobārstniecības māsa” ar profesijas kodu 2221 46, amata vienību skaits 0,6, stundas algas likme 8,58 EUR, mēnešalgas fonds 855 EUR, amata saimi 6.2, amata saimes līmenis IVA, mēnešalgas grupa 6 uz “Zobārstniecības māsa” ar profesijas kodu 2221 46, amata vienību skaitu 0,6, stundas algas likmi 12,85 EUR, mēnešalgas fondu 1285 EUR, amata saimi 6.2, amata saimes līmeni IVA, mēnešalgas grupu 6.
2. Madonas novada Centrālās administrācijas amata vienību sarakstā, kas apstiprināts ar Madonas novada pašvaldības domes 24.01.2023. lēmumu Nr. 6 (protokols Nr. 1, 6. p.) “Par Madonas novada pašvaldības iestāžu amata vienību sarakstu apstiprināšanu” (Pielikums Nr.17), izdarīt šādus grozījumus:
   1. Ar 01.09.2025. Madonas novada Centrālās administrācijas amata vienību saraksta sadaļā “Juridiskā un personāla nodaļa” grozīt amata vienību “Jurists” ar profesijas kodu 2611 01, amata vienību skaitu 5, mēnešalgas likmi 1522 EUR, mēnešalgas fondu 7610 EUR, amata saimi 24., amata saimes līmeni II, mēnešalgas grupu 10., uz “Jurists” ar profesijas kodu 2611 01, amata vienību skaitu 4, mēnešalgas likmi 1522 EUR, mēnešalgas fondu 6088 EUR, amata saimi 24., amata saimes līmeni II, mēnešalgas grupu 10.;
   2. Ar 01.09.2025. Madonas novada Centrālās administrācijas amata vienību saraksta sadaļā “Juridiskā un personāla nodaļa” izveidot amata vienību “Nodaļas vadītāja vietnieks” ar profesijas kodu 1213 24, amata vienību skaitu 1, mēnešalgas likmi 1950 EUR, mēnešalgas fondu 1950 EUR, amata saimi 24., amata saimes līmeni III, mēnešalgas grupu 11.
3. Uzdot Madonas novada Centrālās administrācijas Juridiskajai un personāla nodaļai aktualizēt Madonas novada pašvaldību iestāžu amata vienību sarakstus, ņemot vērā šajā lēmumā noteiktos grozījumus amata vienību sarakstos.
4. Uzdot Madonas novada pašvaldības iestāžu vadītājiem, kuru vadīto iestāžu amata vienību sarakstos ir izdarītas izmaiņas ar šo lēmumu, darba tiesiskās attiecības to vadītajās iestādēs organizēt saskaņā ar šajā lēmumā noteikto, ja nepieciešams, izbeidzot, grozot vai nodibinot darba tiesiskās attiecības saskaņā ar darba tiesiskās attiecības regulējošajiem Latvijas Republikā spēkā esošajiem normatīvajā aktiem.
5. Uzdot Madonas novada Centrālās administrācijas Finanšu nodaļai, veicot ar darbinieku atlīdzību saistītos aprēķinus un maksājumus, ņemt vērā šajā lēmumā noteiktos grozījumus amata vienību sarakstos.

Domes priekšsēdētājs A. Lungevičs

*Fārneste 20240013*

*Zāle 26486811*